Φτάσαμε στη Βραζιλία. Εδώ η εξερεύνηση των εξωγήινων προθέσεων
θα κλιμακωθεί από επιθέσεις σε ζώα στο Όρεγκον
σε μία από τις πιο επικίνδυνες θεάσεις ΑΤΙΑ,
την υπόθεση Κολάρες,
όπου εκατοντάδες άτομα φέρεται να δέχτηκαν επίθεση από ΑΤΙΑ στα τέλη του '70.
Η δραστηριότητα πρόσφατα εντάθηκε.
Δεν είναι ταξίδι για δειλούς.
Δεν πας έτσι απλά από το Λας Βέγκας
στη μέση της ζούγκλας του Αμαζονίου.
Εδώ συμβαίνουν όλα αυτά.
Πρέπει να έρθεις και να μιλήσεις σ' αυτούς που το βιώνουν.
- Έχεις ξανάρθει Βραζιλία; - Όχι.
- Έχεις ταξιδέψει πολύ. - Πρώτη φορά.
Θα συναντήσουμε τον Βραζιλιάνο ειδικό στα ΑΤΙΑ, Τιάγκο Τεκέτι.
- Τι κάνεις; - Χαίρω πολύ.
- Η Βι. - Χάρηκα.
Θα μπούμε σε πολλά φέρι μποτ στο ποτάμι
και θα πάμε να αναζητήσουμε στοιχεία για την αιτία των επιθέσεων.
Προορισμός μας είναι μια μικρή πόλη στον ποταμό Τοκαντίνς, η Μπαρκαρένα.
Ο Τιάγκο και ο συνεργάτης του ήρθαν σε επαφή με έναν ντόπιο, τον Τζόνι...
Τζορτζ. Χαίρω πολύ.
...ο οποίος φέρεται να βιώνει αυτήν τη δραστηριότητα σε τακτική βάση.
Πόσο πρόσφατα το είδες;
ΤΖΟΝΙ ΜΟΝΤΕΪΡΟ ΜΑΡΤΥΡΑΣ
Πριν από μερικές εβδομάδες, είδα μια πύρινη σφαίρα στον ουρανό
που έστριψε απότομα.
Ευτυχώς, κρατούσα το κινητό μου και μπόρεσα να τραβήξω βίντεο.
Έχει το βίντεο στο κινητό.
Το τράβηξε;
Ναι, σωστά.
Το έχεις;
Πρέπει να το δούμε.
Για να το δούμε.
Θα πίστευα ότι ήταν μετεωρίτης ή αεροπλάνο
αν είχε ευθεία πορεία, αλλά έστριψε απότομα.
Ήρθε προς το μέρος μου, αλλά έκανε στροφή 90 μοιρών.
Αυτό είναι αδύνατον.
Εξαφανίζεται.
ΣΤΑ ΙΧΝΗ ΤΩΝ ΕΞΩΓΗΙΝΩΝ
Το έχεις ξαναδεί αυτό;
- Το έχεις ξαναδεί αυτό; - Ναι.
Εδώ στο νησί.
Κατάφερα να το φωτογραφίσω κι αυτό πριν λίγο καιρό.
Είδα ένα αντικείμενο να αιωρείται πάνω από το κεφάλι μου.
Μας το δείχνεις;
Ναι.
Αυτό είναι, το φωτογράφισα.
Το φωτογράφισα πρωί.
Ήμουν στο δάσος και φωτογράφιζα μικρά ζώα, εδώ στο νησί.
Έβγαζα φωτογραφίες μικρά ζώα
και είδα αυτό το αντικείμενο να αιωρείται πάνω από το χωράφι.
Ομολογώ ότι εκείνη τη στιγμή κατάφερα να βγάλω τη φωτογραφία,
αλλά μόλις την έβγαλα, φοβήθηκα και έφυγα από κει.
Είναι κι αυτά τα σημάδια.
Πριν από πολύ καιρό,
πριν τα αγρογλυφικά, τα αποκαλούσαν φωλιές δίσκου.
Ναι!
Εμφανίστηκαν σε Αυστραλία, Νέα Ζηλανδία και αλλού.
Είναι πολύ παράξενο.
- Δεν τα είδες να δημιουργούνται; - Όχι.
Υπάρχουν κι άλλοι μάρτυρες;
Είδαν κι άλλοι αυτές τις σφαίρες;
Ναι. Από όλο τον πληθυσμό του νησιού,
περίπου το 50% έχει βιώσει αυτό το φαινόμενο.
Είναι καλό να υπάρχουν πολλοί μάρτυρες.
Ακόμα καλύτερο να υπάρχουν φωτογραφίες ή βίντεο.
Ακόμα καλύτερο να υπάρχουν φωτογραφίες, βίντεο, μάρτυρες
και απτές αποδείξεις που μπορεί να άφησε ένας δίσκος.
Με τέτοιες πληροφορίες μπορείς να διατυπώσεις μια θεωρία.
Ο κόσμος φοβάται ή αυτό είναι ένα φυσιολογικό κομμάτι της ζωής εδώ;
Όχι, όλοι οι άνθρωποι, όλοι όσοι μένουν εδώ στο νησί,
όλοι οι κάτοικοι του νησιού.
Υπάρχουν άνθρωποι που τραυματίστηκαν ή έπαθαν κάτι κακό;
Από αυτά τα φώτα;
Όχι. Αν πλησιάσουν κάποιον από εμάς,
πιστεύω ότι θα το βάλει στα πόδια κατατρομαγμένος.
Όταν πλησιάζουν, το βάζουν στα πόδια.
Στην Μπαρκαρένα, αυτά που εμφανίστηκαν τρόμαξαν τον κόσμο
που το έβαλε στα πόδια.
Το Κολάρες είναι άλλη υπόθεση. Εκεί οι άνθρωποι δέχτηκαν επίθεση.
Κανείς δεν έπαθε τίποτα εδώ.
Αναρωτιόμαστε γιατί έρχονται.
- Αυτή είναι η αποστολή μας. - Ναι. Τι σκοπό έχουν.
Έχει ο τόπος αυτός κάτι ιδιαίτερο
και έρχονται εδώ συνέχεια;
Πιστεύω ότι αφού είναι νησί και το νερό είναι αγωγός ενέργειας...
Εφόσον είναι νησί και περιβάλλεται από νερό,
είναι εύκολο γι' αυτούς να προσγειωθούν ή να μας επισκεφτούν.
Μια ερώτηση για το βίντεο.
Από πλευράς αεροπλοΐας, τι άλλο θα μπορούσε να είναι εκτός από ΑΤΙΑ;
- Μετεωρίτης; Αεροπλάνο; - Κι εγώ το σκεφτόμουν.
Ο μετεωρίτης, προφανώς, κινείται
και αφήνει κάποιο ίχνος, που ενίοτε είναι ορατό.
Δεν έμοιαζε με αεροπλάνο γιατί η φωτιά
το περιέβαλλε ολόκληρο και δεν φαινόταν
τίποτα άλλο μπροστά του.
Επιπλέον, ήταν απλώς μια στρογγυλή, πορτοκαλί λάμψη.
Ήταν ακίνητο.
- Ναι. - Μετά μετακινήθηκε.
Αλλά η ταχύτητα
με την οποία άλλαζε κατεύθυνση και μετά εξαφανίστηκε
δεν παραπέμπει σε αεροπλάνο.
Πιο πολύ έμοιαζε με φωτοβολίδα.
Αλλά όταν εκτοξεύεται...
κάνει αυτό...
Όταν βγαίνει απ' το όπλο, ανεβαίνει ψηλά, μετά πέφτει κι αφήνει ίχνος.
Δεν υπήρχε τίποτα τέτοιο. Αυτό απλώς αιωρούνταν.
Ναι, ο Τζόνι είχε αρκετό χρόνο για να το τραβήξει βίντεο.
Μετά κινήθηκε. Το κάνουν αυτό οι φωτοβολίδες;
Σωστά. Κινήθηκε σε ευθεία πορεία.
Και ήταν σαν να κατευθύνθηκε προς το ηλιοβασίλεμα
πριν χαθεί.
Ακούσαμε πολλά ιδιαίτερα πράγματα.
Ότι οι μισοί κάτοικοι έχουν δει αυτά τα πράγματα,
ότι υπάρχουν βίντεο και φωτογραφίες.
Δεν καταλαβαίνουμε την αιτία, αλλά ήταν πραγματικό γεγονός.
Και η δραστηριότητα συνεχίζεται για μεγάλο διάστημα
μέχρι και σήμερα.
ΤΟΠΟΣ ΠΡΟΣΓΕΙΩΣΗΣ ΑΤΙΑ
Γιατί υπάρχουν επίκεντρα ΑΤΙΑ;
Γιατί αυτά τα πράγματα επιστρέφουν στα ίδια σημεία ξανά και ξανά,
πολλές φορές επί σειρά ετών; Υπάρχει κάποια πύλη;
Κάποιο σύστημα διόδων που χρησιμοποιούν ως έξοδο και είσοδο;
Ίσως ενδιαφέρονται για συγκεκριμένους ανθρώπους που παρακολουθούν
για μεγάλο διάστημα.
Ίσως υπάρχουν πόροι σ' αυτές τις συγκεκριμένες περιοχές
που τους ενδιαφέρουν.
Δεν ξέρουμε.
Δεν μας λένε.
Εικάζουμε βάσει της δικής μας πιθανής αντίδρασης σε τέτοιες καταστάσεις.
Αυτό συνδέεται με το συμβάν στο Κολάρες;
Οι μισοί κάτοικοι εδώ το έχουν βιώσει.
Είναι απίστευτο που τα έχουν δει αυτά τόσο πολλοί.
Ναι. Αλλά κανείς δεν δέχτηκε επίθεση εδώ.
Εδώ δεν ήταν εχθρικοί. Ίσως τα κίνητρα είναι πολλά.
Αν θέλουμε να κατανοήσουμε τις επιθέσεις στο Κολάρες,
θα πρέπει να πάμε εκεί για να μάθουμε
τι βίωσαν οι μάρτυρες και τα θύματα στο τρομακτικό αυτό γεγονός.
Όλα ξεκίνησαν τον Απρίλιο του 1977,
όταν κάτοικοι μιας μικρής νησιωτικής πόλης στον Αμαζόνιο
άρχισαν να αναφέρουν ότι βλέπουν φώτα στον ουρανό
που κατά τα φαινόμενα επιτίθεντο σε ανθρώπους.
Η Πολεμική Αεροπορία πήγε στο σημείο.
Βρίσκονταν εκεί επί μήνες, ανέκριναν μάρτυρες,
συνέλεγαν πληροφορίες,
μελετούσαν τις τοποθεσίες όπου συνέβησαν όλα αυτά.
Οι άνθρωποι στο Κολάρες κατατρόμαξαν.
Εκατοντάδες το έβαλαν στα πόδια. Τους τρόμαξε αυτό που συνέβαινε. Έφυγαν.
Οι πιο πολλοί δεν μίλησαν ποτέ δημόσια για το συμβάν.
Πολλοί πήγαν στην πρωτεύουσα της πολιτείας, την Μπελέμ,
για να συνεχίσουν τη ζωή τους.
Όπως και πολλούς άλλους μάρτυρες ΑΤΙΑ, τους φέρθηκαν άσχημα, δεν τους πίστευαν.
Νομίζω ότι είμαι καλός ρεπόρτερ.
Κάνω τους ανθρώπους να ανοίγονται.
Το προσπαθώ.
Προσπαθώ να πείθω τους ανθρώπους να μιλούν για κάτι που δεν θέλουν.
Απαιτείται κάποια λεπτότητα, που μου έχει χρησιμεύσει.
Είμαι πολύ ενθουσιασμένος που έχω αυτήν την ευκαιρία.
- Ευχαριστώ που το κανόνισες. - Χαρά μου.
Η γυναίκα αυτή είναι σύμβολο.
Η φωτογραφία έκανε τον γύρο του κόσμου. Τη βλέπω εδώ και 30 χρόνια.
Επιτέλους έχουμε την ευκαιρία να μιλήσουμε απευθείας
με την πιο σημαντική μάρτυρα.
Ναι.
Στο πρόσωπο ενός ατόμου αποτυπώνεται όλο το συμβάν.
Της Αουρόρα.
Υπέστη ξεκάθαρα τραύματα.
Στην ουσία, ενσαρκώνει όλο το περιστατικό στο Κολάρες.
Αλλά αρνιόταν να μιλήσει για ό,τι της συνέβη
για πάνω από 40 χρόνια.
- Ευχαριστώ. - Πέρασε, Τζορτζ.
Ξέρουμε ότι υπήρξαν σοβαροί τραυματισμοί,
αλλά δεν ξέρουμε την πρόθεση.
Ήταν εχθρική επίθεση ή συμβαίνει κάτι άλλο εδώ;
Θα μας μιλήσεις για εκείνη τη μέρα;
Πού ήσουν, τι είδες και τι συνέβη;
Πάμε πίσω στο 1977.
Πες μας πού ήσουν και όλα όσα συνέβησαν.
- Ναι. Ήμουν 18 χρονών τότε. - Συνέχισε.
Υπήρχε... Δεν ξέρω αν είναι ακόμα εκεί.
Υπήρχε μια τεράστια καστανιά. Πολύ ψηλή.
Έπλενα τα πιάτα,
όταν είδα ξαφνικά ένα έντονο φως πάνω από την καστανιά.
Ήταν πάνω από το δέντρο.
Είδα ότι το πράγμα αυτό περιστρεφόταν.
Περιστρεφόταν έτσι.
Ένα αντικείμενο σε σχήμα δίσκου με πολύχρωμα φώτα περιστρεφόταν;
Ένα αντικείμενο σε σχήμα δίσκου με φώτα.
- Ναι. - Σε χτύπησε μια ακτίνα;
Με χτύπησε. Ναι.
Όταν είδα εκείνο το μηχάνημα πάνω από την καστανιά, έμεινα ακίνητη.
Όταν είδα την ακτίνα πάνω μου, τρομοκρατήθηκα.
Κοίταξα ψηλά και είδα την κόκκινη ακτίνα να με χτυπάει στο στήθος.
Ήταν σαν βελόνα, σαν να με τρυπούσε κάτι.
Ήταν σαν τρύπημα από βελόνα. Καταλάβατε;
Έτσι το ένιωσα, σαν τρύπημα από βελόνα.
Ένιωσε κάτι σαν βελόνα.
Όταν χτύπησε το στήθος μου, ένιωσα ένα κάψιμο.
Και με το κάψιμο, μύρισε αιθέρας.
Σε κάθε υπόθεση ΑΤΙΑ,
ψάχνεις για απτές ενδείξεις που είναι μετρήσιμες.
Και η μυρωδιά είναι μία απ' αυτές.
Έχουν αναφερθεί έντονες μυρωδιές
σχεδόν παντού όπου υπήρξε δραστηριότητα ΑΤΙΑ.
Λένε ότι μύριζε κάτι μεταλλικό ή ηλεκτρικό.
Κάποιοι άνθρωποι έχουν αναφέρει ότι μεταφέρθηκαν σε σκάφη
για ιατρικές επεμβάσεις, όπου μύριζε αντισηπτικό, σαν νοσοκομείο.
Άλλοι ανέφεραν έντονα αρώματα λουλουδιών,
σαν να τα διοχέτευαν για να ηρεμήσουν.
Όταν οι γιατροί είδαν το τραύμα, πώς αντέδρασαν;
Το μύρισε κι αυτός.
Όταν με εξέταζε, μου είπε ότι κι αυτός μύριζε υγρό.
Υπήρχαν τρεις τρύπες. Είχα τρεις τρύπες στο στήθος μου.
Έχεις ακόμα αποδείξεις; Φαίνεται ακόμα;
- Έχεις ακόμα το σημάδι; - Ίσα που φαίνεται. Εδώ, στο στήθος μου.
Λιγάκι.
Δεν ήμουν μόνο εγώ. Υπάρχουν πολλοί ακόμα στο Ζουρούνας.
Αυτό που συνέβη σ' εσένα και στο Κολάρες ήταν κάτι ιδιαίτερο,
γιατί στην ιστορία των περιστατικών με ΑΤΙΑ δεν συνηθίζεται
να επιτίθενται σε ανθρώπους.
Δεν καταλαβαίνουμε γιατί συνέβη εδώ. Τι γινόταν;
Άκου, δεν ξέρω.
Δεν ξέρω τι να σου πω, γιατί επιτέθηκαν.
Ο κόσμος έλεγε στον δρόμο "Το έκαναν για να πάρουν ανθρώπινο αίμα;"
Μοιάζει πολύ με όσα αναφέρθηκαν σε υποθέσεις ακρωτηριασμού βοοειδών,
όπου εμφανίστηκε κάτι από τον ουρανό, τα τεμάχισε
και πήρε δείγματα από το αίμα και το σώμα.
Ένας προηγμένος πολιτισμός με τεχνολογία που εμείς δεν διαθέτουμε
επιβάλλει τη θέλησή του σε έναν κατώτερο πολιτισμό, τον δικό μας.
Αλλά είναι απλώς μια θεωρία.
Χρειαζόμαστε κι άλλες πληροφορίες για να καταλάβουμε τι ήταν αυτό.
Ο ερευνητής στην περιοχή της Μπελέμ μάς έφερε σε επαφή με τη Λάουρα,
η οποία επίσης δέχτηκε επίθεση από φώτα στον ουρανό.
Θέλω να μάθω την ιστορία της
και πόσο συμβαδίζει με την ιστορία που αφηγούνται τώρα στον Τζορτζ.
Εδώ ήταν το σπίτι μου.
Σε αυτό το σπίτι έμενα.
Πόσο συχνά...
Είχες ξαναγυρίσει εδώ πριν από σήμερα;
Ή δεν γύρισες ποτέ;
Όχι, δεν είχα ξαναγυρίσει εδώ.
Είμαι λίγο επιφυλακτική.
Ήταν κατ' ανάγκη εξωγήινοι;
Ήταν κάτι άλλο στη ζούγκλα;
Μπορεί να υπάρχουν κι άλλες εξηγήσεις.
Τι συνέβη εδώ πέρα;
Ήταν μια έναστρη νύχτα. Ήταν όμορφα.
Κι εγώ απλώς κοιτούσα τον ουρανό.
Καθώς κοιτούσα, είδα κάτι που μου έμοιασε με πεφταστέρι. Ένα πολύ έντονο φως.
Αλλά ήρθε προς το μέρος μου. Και έριξε τη λάμψη του πάνω μου, εδώ.
Και πόνεσα.
Πώς ένιωσες όταν χτύπησε το στήθος σου;
Σαν να είχα καεί.
Ήταν τρομακτικό. Και όπως σου είπα, μπήκα αμέσως μέσα γιατί πονούσα.
Όταν το φως σε πλησίασε, πώς ήταν;
Ήταν λευκό, κόκκινο ή άλλο χρώμα;
Λευκό. Ήταν λευκό φως.
Το είδες να κατεβαίνει και να σε χτυπάει;
Ή ένιωσες τη θερμότητα;
Όχι, ήρθε προς το μέρος μου και με χτύπησε.
Ήταν σαν να πέφτει, κατάλαβες;
Με χτύπησε και ένιωσα το χτύπημα.
Έχω ένα σημάδι εδώ. Ένα σημάδι.
Μπορώ να το δω;
Υπάρχουν δύο σημάδια.
Εκείνη τη στιγμή ένιωσα
πόσο πολύ έχει επηρεαστεί η ίδια και η οικογένειά της.
Σε σημείο που άφησε το σπίτι της και την επηρεάζει ακόμα και σήμερα.
Αναρωτιέμαι αν τραυματίστηκε σκόπιμα
ή αν ήταν στο λάθος μέρος τη λάθος στιγμή.
Σύμφωνα με τις ιστορίες που άκουσα στο Κολάρες,
τα σκάφη έριχναν ακτίνες λέιζερ εναντίον τους.
Υπήρχε μια ακτίνα φωτός και μέσα σ' αυτή, σύμφωνα με την περιγραφή της,
υπήρχε ένα είδος νήματος και ένας γάντζος
που κόλλησε στο στήθος της και πήρε δείγματα.
Δεν πρόκειται για τυφλή επίθεση.
Μοιάζει πολύ με την ιστορία της Λάουρα.
Είδε την ακτίνα φωτός να κατεβαίνει,
την έκαψε στο στήθος και άφησε ένα σημάδι σε σχήμα "V" εδώ.
Το είδα κι εγώ.
Δεν είδε το σκάφος, μόνο το φως. Δεν άκουσε ήχο.
Και το μόνο που θυμάται είναι εκείνο το φως και το κάψιμο.
Ήταν μικρό παιδί όταν συνέβησαν αυτά στο Κολάρες;
Την πρώτη φορά στο Κολάρες, ναι.
Δέχτηκε επίθεση ως ενήλικη.
Δεκαετίες μετά. Μετά το συμβάν στο Κολάρες.
Το εντυπωσιακό είναι ότι συμβαίνει ακόμα.
Πολύ περίεργο. Δεν το ήξερα.
Ξέρουμε ότι υπάρχει νέα δραστηριότητα ΑΤΙΑ στην περιοχή.
Πάντα ακούγαμε ότι οι επιθέσεις αυτές που ξεκίνησαν το 1977 τελείωσαν,
ουσιαστικά, το 1978, όταν τελείωσε και η Επιχείρηση Πράτο.
Τι κάνεις με μια μαρτυρία που είναι τόσο παράξενη;
Μπορεί να επαληθευτεί κάπως;
Στην αστυνομία, ήμασταν πολύ προσεκτικοί με τις καταθέσεις μαρτύρων.
Επειδή η μνήμη καμιά φορά μάς απατά.
Βάσει της εμπειρίας μου, όταν οι άνθρωποι μιλούν για κάτι τέτοιο,
σου λένε την αλήθεια που βίωσαν.
Δεν σημαίνει ότι είναι η αλήθεια.
Ο Τιάγκο κανόνισε να δούμε ακόμα ένα άτομο,
τον δημοσιογράφο Κάρλος Μέντες.
Ήταν εκεί κατά την έρευνα της Πολεμικής Αεροπορίας.
Είδε τι έκαναν, σε ποιους μιλούσαν,
τι είδους πληροφορίες συνέλεξαν.
Ως δημοσιογράφοι, παρόλο που δεν μιλάμε την ίδια γλώσσα, ελπίζω να συνεννοηθούμε.
Είναι δύσκολο να ερευνάς το θέμα αυτό τώρα, πόσο μάλλον τότε.
Η τότε στρατιωτική δικτατορία της Βραζιλίας αποσιώπησε τα πάντα.
"Δεν υπάρχει τίποτα εδώ. Κάτι τρέλες, δεν συνέβη τίποτα. Ξεχάστε το".
Οι περισσότεροι δημοσιογράφοι τότε
πίστεψαν την Πολεμική Αεροπορία, ο Κάρλος όχι.
Κάρλος, είμαι ο Τζορτζ Ναπ. Χαίρω πολύ.
Ο Κάρλος Μέντες ερευνούσε το θέμα καθώς εξελισσόταν.
Και ερευνά το θέμα μέχρι και σήμερα.
Με τη Βι προσπαθούμε να μάθουμε πόσοι άνθρωποι το είδαν,
πόσοι τραυματίστηκαν και το εύρος της περιοχής που συνέβη.
Σε περίπου 20 δήμους της πολιτείας Παρά.
Σε 20 πόλεις.
Έγιναν παρόμοιες αναφορές
από ανθρώπους που ζούσαν 300-400 χλμ. μακριά και δεν είχαν συναντηθεί ποτέ.
Για πόσο καιρό;
Πόσο διήρκεσε;
Η έρευνα διήρκεσε
από τον Ιούνιο του 1977 ως τον Αύγουστο του 1978.
Κράτησε πάνω από ενάμιση χρόνο.
Η επίσημη εκδοχή είναι ότι η Πολεμική Αεροπορία ερεύνησε την υπόθεση Κολάρες
για περίπου τέσσερις μήνες μόνο.
Ο Κάρλος λέει ότι αυτό δεν ισχύει,
ότι η έρευνα κράτησε πολύ περισσότερο.
Μίλα μας για την έρευνα του στρατού της Βραζιλίας,
τι είδες και τι μπορούσες να μεταφέρεις.
Μιλούσαν ανοιχτά γι' αυτό;
Η σχέση μας ήταν πολύ τεταμένη.
Και ήταν πολύ απειλητικοί.
Είχα μια έντονη συζήτηση με τον σμηναγό Ολάντα.
Πήγε να με διώξει από το Κολάρες.
"Δεν είναι πράγματα για δημοσιογράφους αυτά".
Ο σμηναγός Ουιρανζέ Ολάντα
ήταν ο επικεφαλής της Επιχείρησης Πράτο,
που σημαίνει "επιχείρηση πιάτου" ή "δίσκου".
Ως εκπρόσωπος της στρατιωτικής δικτατορίας,
ο Ολάντα είχε αυστηρές διαταγές να ελέγχει τι ειδήσεις θα έβγαιναν.
Δεν είχε πει τίποτα για την εμπειρία του μέχρι το 1997,
όταν μίλησε τελικά σε κάποιους ερευνητές ΑΤΙΑ για όσα είδε.
Η πορεία πτήσης του σκάφους ήταν ακανόνιστη, δεν πήγαινε ευθεία.
Πετούσε σαν να ταλαντεύεται.
Αυτό καταγράφηκε, φωτογραφήθηκε;
Ναι. Τραβήχτηκε και βίντεο.
Τρεις μήνες μετά τη συνέντευξη, απαγχονίστηκε.
Η Πολεμική Αεροπορία συνέταξε μια τεράστια έκθεση.
Ξέρω ότι κάποια απ' αυτά, πολλά, πήγαν στις ΗΠΑ,
γιατί το είδα.
Μετά την πτώση της δικτατορίας, η Πολεμική Αεροπορία παρέδωσε
πολλές πληροφορίες για το συμβάν στο Κολάρες.
Πολλές πληροφορίες μεταφέρθηκαν από την κυβέρνηση της Βραζιλίας
στην Υπηρεσία Πληροφοριών Άμυνας των ΗΠΑ.
Έχω δει κάποια αρχεία.
Δεν έχει δημοσιευτεί ούτε μία σελίδα.
Πιστεύεις ότι όντως τα έδωσαν όλα
και δεν κράτησαν αντίγραφα από βίντεο και φωτογραφίες;
Πήραν τα πιο σημαντικά.
Τα κύρια γεγονότα.
Δεκαέξι ώρες οπτικοακουστικού υλικού από 32 μέρες έρευνας του στρατού.
Ποιοι τα πήραν; Σε ποιους αναφέρεσαι;
Η CIA.
Έχω ξανακούσει τη φήμη ότι υπάρχουν πλάνα
ή βίντεο με σημαντικές επιδρομές ΑΤΙΑ μέσα και γύρω από το Κολάρες.
Και ότι τα πλάνα αυτά κατάφεραν να φτάσουν στις ΗΠΑ.
Αλλά τι ακριβώς καταγράφηκε;
Γιατί αυτά τα στοιχεία παραμένουν κρυφά;
Και τι άλλο είδε ο στρατός της Βραζιλίας
κατά τη διάρκεια της 15μηνης έρευνάς του;
Ελπίζω να βρούμε απαντήσεις στο νησί
όπου η Πολεμική Αεροπορία διεξήγαγε την επιχείρηση.
Πόσα έχεις διαβάσει από την έρευνα της αεροπορίας;
Χίλιες σελίδες.
- Χίλιες σελίδες; - Ναι.
Είναι επίσημα έγγραφα;
Υπάρχουν πολλές σελίδες επίσημων εγγράφων, φωτογραφίες, σχέδια και μαρτυρίες.
ΚΟΛΑΡΕΣ
Καθώς ερχόμασταν εδώ, κάλεσα κάποιον που δουλεύει σε μια υπηρεσία.
Και ρώτησα "Πού είναι τα τόσα βίντεο για τα οποία ακούω;"
Απάντησε "Κάποιος από τις ΗΠΑ τα πήρε.
Μια υπηρεσία με τρία γράμματα. Μπορείς να μαντέψεις.
Το ξέρω επειδή μια άλλη υπηρεσία με τρία γράμματα προσπάθησε να τα πάρει απ' αυτούς
και αρνήθηκαν".
Υπάρχουν στρατιωτικοί που θα μου μιλούσαν;
- Θα έχουν αποσυρθεί απ' τον στρατό πια. - Αποφεύγουν να μας μιλάνε.
Ο στρατός είναι πολύ δομημένος. Δεν μπορείς να υπερβείς τα όρια.
Αλλά ελπίζω να βρούμε κάποιον
που να θέλει και να μπορεί να μιλήσει για τη στρατιωτική επιχείρηση.
ΚΟΛΑΡΕΣ, ΒΡΑΖΙΛΙΑ
Εδώ πέρα έρχονταν και έφευγαν τα ΑΤΙΑ;
Ναι. Βρισκόμαστε στο σημείο μηδέν.
Εδώ ήταν η βάση της Επιχείρησης Πράτο;
Ναι. Ο στρατός χρησιμοποίησε ως βάση αυτήν την παραλία κι εκείνο το νησί.
Αν βρισκόμουν εδώ το 1977,
τι θα έβλεπα να γίνεται στο νερό; Τι έβλεπαν εκείνοι;
Εκατοντάδες ΑΤΙΑ σε διαφορετικά σχήματα.
Σε σχήμα σφαίρας, δίσκου.
Ο στρατός είχε τη βάση του εκεί
για να βλέπει τα ΑΤΙΑ να μπαινοβγαίνουν στο νερό και να διασχίζουν την πόλη,
ώστε να ερευνήσουν τι συνέβαινε.
Αυτή η μαζική στρατιωτική αντίδραση ήταν ασυνήθιστη, αλλά όχι πρωτοφανής.
Στις ΗΠΑ, κατά τον Β' Παγκόσμιο Πόλεμο,
το Λος Άντζελες βίωσε κάτι που έμοιαζε με εναέριο καταιγισμό από ΑΤΙΑ,
που έμεινε γνωστός ως "η μάχη του Λος Άντζελες".
Ο στρατός των ΗΠΑ ενεργοποίησε αντιαεροπορικά πυροβόλα
που φώτισαν ολόκληρο το Χόλιγουντ.
Όταν ένα ασυνήθιστο σκάφος, που αποκάλεσαν "μέδουσα Πετροζαβόντσκ",
πέταξε πάνω από ένα χωριό στη Σοβιετική Ένωση,
το Κρεμλίνο ξεκίνησε μια τεράστια κρατική έρευνα
για το φαινόμενο που διήρκεσε πάνω από 20 χρόνια.
Αν σκοπός τους ήταν να προκαλέσουν κάποια αντίδρασή μας,
τα κατάφεραν.
Λένε ότι είναι απλοί άνθρωποι,
χωριάτες που ξεγελάστηκαν από κάποια στρατιωτική τεχνολογία
ή που μπέρδεψαν ένα φυσικό φαινόμενο.
Τι έχεις να πεις;
Δεν έχουμε αυτήν την τεχνολογία σήμερα,
πώς να έχουμε αυτήν την τεχνολογία το 1977;
ΑΓΑΠΩ ΤΟ ΚΟΛΑΡΕΣ
Αφού ρώτησα κάποιες από τις επαφές μας,
έμαθα το όνομα του καπετάνιου.
- Γεια. - Γεια.
Να μιλήσουμε;
Μπορούμε να μιλήσουμε;
Ναι.
Μετέφερε με το πλοίο στρατιωτικούς από και προς το νησί
όπου είχαν τη βάση τους κατά τη διάρκεια των επιθέσεων.
Πώς ήταν η διάθεση εδώ αρχικά; Ήταν φοβισμένοι ή αγχωμένοι;
ΒΑΛΕΡΙΑ ΜΕΤΑΦΡΑΣΤΡΙΑ
Ένας λοχαγός που ήταν μαζί μας στην αποστολή
είπε ότι δεν υπήρχε κίνδυνος, ότι όλα ήταν εντάξει.
Αλλά μετά από δύο βδομάδες, αρχίσαμε να παίρνουμε όπλα,
μέχρι και σ' εμένα έδωσαν όπλο.
Έχω βρεθεί σε εμπόλεμη ζώνη όπου υπήρχαν πολίτες γύρω μου
και ξέρω ότι δίνουμε όπλα σε πολίτες σε επείγουσες καταστάσεις.
Προφανώς, υπήρχε φόβος για την ασφάλειά τους.
Υπήρχε κάποια ανησυχία.
Επομένως, τι ήταν αυτό που τους τάραξε
ή τους τρόμαξε τόσο για να δώσουν όπλο σ' έναν καπετάνιο,
σ' έναν πολίτη χωρίς εκπαίδευση στα όπλα;
Ποιος ήταν στο σκάφος μαζί σου
όταν έφευγες για τόσο καιρό;
- Ποιος ήταν μαζί σου στο σκάφος; - Ήμασταν πέντε.
Ο Ολάντα, ο Λουσιάνο και δύο άλλοι που δεν θυμάμαι πώς λέγονταν.
Ο ένας ήταν επιστήμονας, ο Λουσιάνο.
Ήταν κάποιος Αμερικανός;
Έτσι νομίζω. Όλοι ήταν στρατιωτικοί.
Είχαν κάμερες;
Όταν τις έστηναν, βλέπαμε μόνο φως.
Αλλά όταν κοιτούσαμε στην οθόνη, βλέπαμε τα σχήματα.
Πώς ήταν τα σχήματα;
Έμοιαζαν με παγίδες για καβούρια.
Η παγίδα για τα καβούρια έχει σχήμα καπέλου ή πιάτου.
Όλοι έλεγαν ότι ήταν διαστημόπλοιο.
Φοβήθηκες καθόλου;
Ένιωθα κάπως παράξενα.
Μερικές φορές, όταν γύριζα σπίτι, είχα πονοκέφαλο.
Ο Αμερικανός τι έκανε;
Τι έκανε ο Αμερικανός;
Ασχολιόταν με την οθόνη, με τους ανθρώπους που ήρθαν από το φως.
Δεν καταλάβαιναν τις φωνές τους.
Ο ήχος δεν ήταν καθαρός.
Έτσι ακουγόταν.
Έμοιαζε με γλώσσα ή ήταν μόνο ήχοι;
Έμοιαζε με γλώσσα, ναι.
Το άκουσες κι εσύ;
Το άκουσα.
Σου ζήτησαν να μη μιλήσεις για όσα είδες;
Μια απ' τις τελευταίες μέρες που δουλεύαμε, κάποιος με πλησίασε.
Είπε ότι θα έφευγε
και ότι θα ζητούσαν πολλοί να μου πάρουν συνέντευξη,
αλλά εγώ δεν έπρεπε να μιλήσω.
Εντάξει, πάμε πίσω.
Προφανώς, συνέβαιναν πολλά. Υπήρχε τεράστια στρατιωτική παρουσία.
Η επιχείρηση στο νησί διήρκεσε έξι μήνες.
Γιατί έληξε απότομα η έρευνα;
Πού είναι το βίντεο; Ο Ροσίλ είπε ότι υπήρχε καταγραφή.
Αναρωτιέμαι αν κάποια επαφή του Τζορτζ μπορεί να το βρει.
Πώς ήταν το πρωινό σου;
Τα λεγόμενα του καπετάνιου
επιβεβαίωσαν κάποια πράγματα, μετέφερε κόσμο στο νησί,
αλλά δεν ήταν μόνο Βραζιλιάνοι.
Ήταν ένας Αμερικανός.
Είχαμε υποψίες ότι βρίσκονταν Αμερικάνοι εδώ.
Το γεγονός ότι βρίσκονταν εκεί Αμερικάνοι, κατά τη διάρκεια της έρευνας
των δραματικών γεγονότων στο Κολάρες, λέει πολλά.
Επιβεβαιώνει πολλές υποψίες
για την εμπλοκή των ΗΠΑ στο θέμα αυτό σε παγκόσμια κλίμακα.
Λίγο αφότου ξεκίνησε η έρευνα, άρχισαν να παίρνουν όπλα.
Έδωσαν και στον καπετάνιο όπλο.
- Οι στρατιωτικοί; - Έδωσαν στον καπετάνιο όπλο.
Αυτό λέει πολλά. Το πήραν στα σοβαρά. Θεωρήθηκε απειλή.
Και προσπαθούσαν να επικοινωνήσουν.
Αυτοί στο πλοίο προσπαθούσαν να επικοινωνήσουν
με τη γλώσσα εκείνη που άκουγαν.
Εννοεί κάποιο είδος γλώσσας που δεν μοιάζει ανθρώπινη;
Ακριβώς. Θυμόταν πώς ακουγόταν.
- Φοβερό. - Ναι, πρώτη φορά το άκουγα αυτό.
Σκέφτηκα διάφορα.
Πρώτον, ξέρω ότι αντιμετωπίζουμε το Κολάρες ως κάτι παλιό,
κάτι που έγινε πριν από πολύ καιρό, αλλά δεν είναι έτσι.
Μέρος αυτής της δραστηριότητας συνεχίζεται μέχρι και σήμερα,
συχνά με επίκεντρο, όπως και τότε, το νερό.
Οι άνθρωποι εδώ πιστεύουν ότι επρόκειτο για έρευνα ή δειγματοληψία.
Οι τραυματισμοί μπορεί να μην ήταν σκόπιμοι,
αλλά παράπλευρο αποτέλεσμα.
Μου έκανε επίσης εντύπωση αυτό που είπε ο καπετάνιος.
Ότι, εν μέσω όλων αυτών που συνέβαιναν,
φαίνεται ότι έγινε προσπάθεια να επικοινωνήσουμε μαζί τους.
Το ερώτημα είναι ποιος ήταν ο σκοπός του μηνύματος;
Τι καταγράφηκε; Και ποιος το έχει;
Γνωρίζω ότι η υπηρεσία με τα τρία γράμματα που ξέρω
ζήτησε από την άλλη υπηρεσία αυτό που έχουν,
αλλά τους έκλεισαν την πόρτα.
Κάποιος έχει βίντεο και έγγραφα.
Κάποιος έχει ηχογραφήσεις.
Θα τηλεφωνήσω σε κάποιους που λογικά ξέρουν πού βρίσκονται,
μήπως μπορούν να καταφέρουν κάτι.
Όσο περισσότερα καταφέρουμε να αποκαλύψουμε,
τόσο καλύτερη εικόνα θα έχουμε και θα πάρουμε απαντήσεις.
ΔΥΤΙΚΗ ΠΕΝΣΙΛΒΑΝΙΑ
Πριν φύγω από τη Βραζιλία, μίλησα με ένα από τα λίγα άτομα της κυβέρνησης
που θέλουν να συζητήσουν όσα ξέρουν για τα ΑΤΙΑ, τον Κρίστοφερ Μέλον.
Με τον Κρις Μέλον είμαστε σε επικοινωνία τα τελευταία πεντέμισι με έξι χρόνια.
Πέρασε δέκα χρόνια στο Καπιτώλιο.
Δούλευε για τις επιτροπές Πληροφοριών και Ενόπλων Δυνάμεων της Γερουσίας.
Επομένως, γνώριζε πολλές ευαίσθητες πληροφορίες.
Ο Κρις είναι βασικός παράγοντας.
Αλλά το κοινό δεν γνωρίζει τι κάνει,
επειδή σχεδόν όλη η δουλειά του γίνεται παρασκηνιακά, στα κρυφά.
Είμαι σίγουρος ότι ο Κρις Μέλον ξέρει πολλά περισσότερα για τα ΑΤΙΑ
απ' όσα του επιτρέπεται να πει.
Ξέρω ότι έχει παραστεί σε καταγεγραμμένες ενημερώσεις κεκλεισμένων των θυρών.
Ξέρω ότι είχε πρόσβαση
σε κάποια άκρως απόρρητα και εμπιστευτικά έγγραφα και υλικά.
Χαίρομαι που σε βλέπω.
Στη Βραζιλία,
μάθαμε ότι η Πολεμική Αεροπορία της χώρας τράβηξε πλάνα
που απεικόνιζαν ΑΤΙΑ στο νερό.
Και κάποια από αυτά κατέληξαν στις ΗΠΑ. Αλλά κανείς δεν ξέρει πού είναι.
Εσύ έχεις καλύτερες επαφές από εμένα.
Γνωρίζει κάποιος;
Ακόμα και οι πιο ενημερωμένοι φερόμενοι γνώστες του θέματος
ισχυρίζονταν ότι ήταν μυστήριο.
Υπήρξαν, όμως, τραυματισμοί που φάνηκε
να έγιναν σκόπιμα, όχι μόνο κοντά στο σκάφος.
Όπως εμείς χρησιμοποιούμε το φως
για τη συλλογή δεδομένων από μακρινούς πλανήτες,
εκείνοι ίσως χρησιμοποιούν μια ακτίνα φωτός,
για να αναλύσουν χημεία και βιολογία του στόχου.
Πιστεύεις ότι ήταν δειγματοληψία;
Έτσι φαινόταν.
Πολλές από τις περιγραφές φαίνεται να παραπέμπουν σε ένα είδος έρευνας,
δειγματοληψίας ή καταγραφής.
Ο Κρις Μέλον, που γνωρίζει πολλά εκ των έσω,
συμφωνεί με την άποψή μας,
ότι στο Κολάρες έγινε επιχείρηση δειγματοληψίας.
Δεν το λένε μόνο οι μάρτυρες
που βίωσαν κάτι τρομακτικό τη δεκαετία του '70.
Το λέει πρώην υψηλόβαθμος αξιωματούχος της κυβέρνησής μας.
Ούτε που το συζητήσαμε αυτό, αλλά στην υπόθεση Τικ Τακ,
ο Ντέιβ Φρέιβορ είχε πει
ότι αυτό το αντικείμενο, το Τικ Τακ, περιστρέφονταν
επιχειρώντας να αλληλεπιδράσει με κάτι κάτω από το νερό.
Μάθαμε ότι σκάφη μπαινόβγαιναν στο νερό και στη Βραζιλία.
Σου φαίνεται αξιόπιστο αυτό;
Οπωσδήποτε, υπάρχει πολλή δραστηριότητα.
Και το Ναυτικό μας συνάντησε αφύσικα πράγματα κάτω από το νερό.
Σίγουρα υπάρχουν αξιόπιστες περιπτώσεις με πυρηνικά υποβρύχια
που εντόπισαν αφύσικα πράγματα κάτω από το νερό.
Αποτελεί το μεγαλύτερο μέρος του πλανήτη, θα ήταν ιδανική κρυψώνα.
Ο Κρις Μέλον έχει απόλυτο δίκιο.
Ωκεανοί καλύπτουν τα τρία τέταρτα της Γης.
Αν ήσουν από κάπου αλλού
και ήθελες να αποφύγεις τα αδιάκριτα βλέμματα, θα κρυβόσουν εκεί.
Αυτό που λέει ο Κρις Μέλον,
και δείχνουν κι άλλα στοιχεία, είναι ότι το ερώτημα "Γιατί ήρθαν;"
μπορεί να απαντηθεί στους ωκεανούς.
Θα συνεχίσω να αναζητώ τα χαμένα πλάνα από το Κολάρες
γιατί πιστεύω ότι περιέχουν σημαντικά στοιχεία για τη σχέση μεταξύ ΑΤΙΑ
και νερού.
Αλλά προέκυψε ένα θέμα στις ΗΠΑ του οποίου πρέπει να επιληφθώ αμέσως.
ΛΑΣ ΒΕΓΚΑΣ, ΝΕΒΑΔΑ
Μόλις γύρισα στο Λας Βέγκας και συνέβη κάτι σημαντικό.
Μερικές φορές δουλεύω με έναν άλλο ερευνητή ΑΤΙΑ, τον Τζέρεμι Κορμπέλ.
Μας στέλνουν πολλά βίντεο.
Αυτό τραβήχτηκε σε αμερικανική στρατιωτική βάση στη Μέση Ανατολή
από προσωπικό ασφαλείας.
Μέσα σε αυτή τη βάση υπάρχει μια ακόμη βάση.
Μια υπηρεσία πληροφοριών με τρία γράμματα έχει επίσης βάση εκεί.
Αυτό το πράγμα αιωρείται πάνω από τη βάση τη νύχτα.
Η ασφάλεια το παρακολουθεί από την κάμερα.
Δεν φαίνεται, αλλά έχουν εικόνα από θερμική κάμερα.
Και είναι το πιο παράξενο και τρομακτικό ΑΤΙΑ που έχω δει.
Είναι θερμική απεικόνιση. Δεν φαινόταν με γυμνό μάτι.
Αλλάζει θερμοκρασία μερικές φορές
καθώς αιωρείται πάνω από τη βάση.
Μοιάζει με μέδουσα.
Καμία κρατική αρχή δεν ενέκρινε την κυκλοφορία αυτού του βίντεο.
Το κρατούσαμε μυστικό
για να προστατέψουμε αυτούς που μας έδωσαν τις πληροφορίες.
Ήθελαν να το μοιραστούν με το κοινό. Θεώρησαν ότι θα το χειριζόμασταν σωστά,
ότι θα το δημοσιεύαμε χωρίς να τους θέσουμε σε κίνδυνο.
Έχω λίγο άγχος. Δεν ξέρουμε με σιγουριά
πόσο πολύ θα ενοχληθούν υψηλόβαθμα άτομα μετά τη δημοσίευσή του.
ΠΕΠΕΡΜΙΛ
Πριν προχωρήσω με τα στοιχεία,
πρέπει να μάθω αν η πηγή θα αντιμετωπίσει προβλήματα
που ίσως δεν γνωρίζω.
Κοίτα, έχω ένα βίντεο.
Προέρχεται από μυστική τοποθεσία.
Από μυστικό χώρο κράτησης.
Ένα πολύ παράξενο ΑΤΙΑ.
Αν σου μιλούσα γι' αυτό, αν σ' το έδειχνα,
θα το ανέφερες στη CIA;
Όχι, δεν είμαι υποχρεωμένος να κάνω τίποτα γιατί δεν το κατέγραψα εγώ.
Όχι, δεν έχω καμία υποχρέωση. Δεν δουλεύω πλέον εκεί.
Δεν φέρει κάποια σήμανση απορρήτου.
Ως δημοσιογράφος, πρέπει να αποφασίσω
αν αξίζει το ρίσκο που συνεπάγεται η δημοσιοποίηση.
Αν τραβήχτηκε σε κάποια ιδιοκτησία της CIA,
τότε είναι ιδιοκτησία τους.
Αν θέλουν να το καταστήσουν εμπιστευτικό, απόρρητο,
περιορισμένης πρόσβασης, οτιδήποτε, είναι στο χέρι τους.
Δεν μπορεί κάποιος πολίτης να καθορίσει την ταξινόμηση του υλικού.
Μπορεί να υπάρχει μυστικός χώρος κράτησης
μέσα σε στρατιωτική βάση στη Μέση Ανατολή;
Ναι.
Έλα, θα σου το δείξω.
Είναι από θερμική κάμερα. Νύχτα πάνω από τη βάση.
Δεν είναι πολύ παράξενο;
Διασχίζει όλη τη βάση.
- Αν είναι αληθινό, είναι σημαντικό. - Ναι.
Αλλά η πηγή σου πρέπει να ξέρει ένα πράγμα.
Αν ξαναμιλήσεις μ' αυτό το άτομο,
πρέπει να του εξηγήσεις ότι η καταγραφή αυτού του βίντεο
μέσα σε μυστική βάση
συνιστά κακούργημα.
Η προστασία της πηγής είναι μεγάλη υπόθεση για έναν δημοσιογράφο-ερευνητή.
Μία φορά μόνο να κάψεις την πηγή σου, πάει, τελείωσες.
Διαδίδεται ότι δεν είσαι αξιόπιστος και δεν σου δίνει πληροφορίες κανείς.
Το υλικό που κατέχεις δεν έχει επιπτώσεις για εσένα.
- Δεν το τράβηξες εσύ. - Ναι.
- Θα επηρεάσει τον άλλο. - Το ξέρω.
Πρόκειται για ηθικό δίλημμα.
Πρέπει να προστατέψεις την πηγή.
Πρέπει να μάθει πού πάει να μπλέξει.
- Ξέρει. - Δεν κάνω πλάκα.
Είναι ρίσκο,
αλλά έχω και υποχρέωση προς το κοινό.
Πιστεύω ότι το υλικό πρέπει να βγει.
Έφτασε η μέρα και όλα δείχνουν ότι θα το κάνουμε.
ΤΟ ΣΠΙΤΙ ΤΟΥ ΤΖΟΡΤΖ
Ένα νέο βίντεο προκαλεί σοκ σε όσους ασχολούνται με τα ΑΤΙΑ.
Το βίντεο τραβήχτηκε σε μια κοινή βάση επιχειρήσεων των ΗΠΑ στο Ιράκ
και απεικονίζει κάτι που μοιάζει με μέδουσα να αιωρείται.
Δημοσιεύσαμε το βίντεο με τη μέδουσα και έγινε χαμός.
Έκανε τον γύρο του κόσμου πολύ γρήγορα.
Οι δημοσιογράφοι-ερευνητές ΑΤΙΑ Τζέρεμι Κορμπέλ και Τζορτζ Ναπ
απέκτησαν το βίντεο με το φαινόμενο.
Όταν το βλέπεις,
αναρωτιέσαι τι είναι αυτό το πράγμα.
Ελπίζω να κάνουμε το σωστό.
Υποτιτλισμός: Δέσποινα Πασσαλή